ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028225
ขอพิจารณาผ่อนผันให้สามารถจำหน่ายสลากกินแบ่งรัฐบาล บริเวณบาทวิถีด้านหน้าธนาคารไทยพาณิชย์ ซอยอารีสัมพันธ์ ถนนพระราม 6 แขวงสามเสนใน เขตพญาไท กรุงเทพมหานคร ให้แก่..........และเพื่อนผู้ร้องอีกจำนวน 6-7 คน เนื่องจากผู้ร้องเป็นผู้พิการทางสายตา และเพื่อนผู้ร้องจำนวน 6-7 คน ที่เป็นผู้พิการทางสายตาเช่นเดียวกับผู้ร้อง ได้ประกอบอาชีพจำหน่ายสลากกินแบ่งรัฐบาล บริเวณบาทวิถีด้านหน้าธนาคารไทยพาณิชย์ เพราะมีผู้ซื้อสลากฯจำนวนมาก โดยทำการจำหน่ายสลากฯ ในช่วงวันจันทร์ถึงวันศุกร์ เวลาประมาณ 09.00-13.00 น. แต่เจ้าหน้าที่เทศกิจ ของสำนักงานเขตพญาไท ลงพื้นที่ขับไล่ผู้ร้องและเพื่อนผู้พิการทางสายตา ไม่ให้มาจำหน่ายสลากฯ ทำให้ผู้ร้องและเพื่อนผู้พิการทางสายตาได้รับความเดือดร้อนเป็นอย่างมาก ไม่สามารถจำหน่ายสลากฯ เพื่อเป็นรายได้ในการเลี้ยงชีพ จึงประสงค์ให้ทางหน่วยงานที่เกี่ยวข้องพิจารณาผ่อนผันให้สามารถจำหน่ายสลากฯ บริเวณดังกล่าวได้ เพื่อเป็นการช่วยเหลือผู้ร้องและเพื่อนผู้พิการทางสายตาต่อไป (ผู้ร้องยินดีเปิดเผยชื่อ-นามสกุล และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata